बेशक कीज़ की अपनी ही लय है।
मेरा मतलब, जब तक कि दुनिया नहीं कहती है, आप अपने दिन की शुरुआत भी नहीं करते हैं।
फिर आप अपना हैंगओवर ठीक करने के लिए बार में जाते हैं।
बेशक, अगर वह काम का दिन न हुआ तो।
फिर आप कॉफ़ी से शुरुआत करते हैं।
- मज़े करो। - धन्यवाद।
वैसे, मुझे ख़ुशी है कि तुम आई, और सच कहूँ तो, मुझे थोड़ी भी हैरानी नहीं है।
रही तुम्हारी कॉफ़ी की बात, मैंने अंदाज़ा लगाया क्रीम, दो चम्मच चीनी।
यह मेरा तोहफ़ा है।
दरअसल, यह मेरे तोहफ़ों में से एक है।
एक बार, मुझे सपना आया था कि मेरे अंकल टैरी को कैंसर था।
वैसे, उन्हें नहीं था,
पर उनके एक तिल था जो उन्होंने सुरक्षा के लिए हटा दिया और वह ठीक हैं, इसलिए...
मैं ब्लैक कॉफ़ी पीती हूँ।
पक्का? क्रीम और दो चम्मच चीनी के साथ नहीं? आमतौर पर मैं ऐसी चीज़ें सही करता हूँ।
- नहीं। ब्लैक। - ठीक है।
मैंने अपनी लैब द्वारा तुम्हारे हड्डी के टुकड़ों की जाँच करवाई।
मैं उन्हें हमारे हड्डी के टुकड़े समझना चाहूँगा।
हमें आज दोपहर को पता चल जाएगा कि वे स्ट्रिपलिंग से मेल खाते हैं या नहीं।
मुझे यह ऊर्जा बेहद पसंद आई।
ठीक है। अब चलो मैडेलिन से पूछताछ करके शुरुआत करें, वही लड़की जो मुझे देखकर भागी थी।
- हाँ, चलो चलें। - मुझे यह बेहद पसंद आया।
मुझे बस कोड उल्लंघनों के लिए इस जगह की तुरंत जाँच करनी है,
पर मैं जल्दी काम ख़त्म कर लूँगा।
रुको, तुम मज़ाक कर रहे हो?
- मैंने इसके लिए बीमारी का बहाना बनाकर छुट्टी ली है। - रोज़ा, पता नहीं तुमसे क्या कहूँ।
हम में से कुछ सच में अपने काम को गंभीरता से लेते हैं, समझी?
मैं तुरंत लौटूँगा।
हैलो। हेल्थ इंस्पेक्टर।
यैंसी के पेट की क़िस्मत अच्छी थी
कि यह रसोई इतनी साफ़ थी कि आप वहाँ से लगभग कुछ भी खा सकते थे।
- यहाँ सब ठीक है, इंस्पेक्टर? - हाँ, सब कुछ कोड के अनुसार है।
अगर ज़बरदस्ती कोई समस्या ढूँढनी है,
तो वह अलमारी में अंगूर खाने वाला ज़िंदा बंदर होगा।
नेविल!
- मेरा नाम ऐसे क्यों चिल्ला रही हो? - यह ठीक करो।
यह पहली बार नहीं था कि ड्रिग्स के अंगूरों के शौक ने
नेविल को मुसीबत में डाला था।
सर, यह मेरा बंदर है। उसका नहीं।
हाँ, मैं इसे नोट करूँगा।
पर अगर मैं सच कहूँ, तो फ़ूड इंस्पेक्शन की प्रक्रिया में,
इससे सच में फ़र्क नहीं पड़ता कि वह किसका बंदर है।
बस इससे फ़र्क पड़ता है कि यहाँ एक बंदर है।
ठीक है। देखो, मेरा नाम नेविल स्टाफ़र्ड है और मेरा हफ़्ता काफ़ी बुरा गुज़रा है।
मेरी बहन ने एन्ड्रोस में स्थित हमारे बचपन का घर बेच दिया।
मुझे बिना बताए बेच दिया।
- आउच। - हाँ।
पर अगर मैंने उसके रेस्टोरेंट में उसके लिए समस्या पैदा की,
तो मैं उसे नैतिकता की दलील नहीं दे सकूँगा।
और तुम उसे हमेशा के लिए इसके लिए ताना मारने की सोच रहे हो।
हाँ, सही कहा।
मुझे तुम्हारा इरादा पसंद आया, नेविल।
मैडम, मैं अगले हफ़्ते वापस आऊँगा
और अगर यह रसोई सौ प्रतिशत बंदर-मुक्त रही,
तो फिर मैं रिपोर्ट दर्ज नहीं करूँगा।
ठीक है?
धन्यवाद। बहुत-बहुत धन्यवाद।
- मुझ पर तुम्हारा एहसान रहा। - मैं यह ज़रूर याद रखूँगा।
मानना पड़ेगा, बिना कार के वयस्क आदमी बेहद सेक्सी लगता है।
वैसे, सनी ने वादा किया है कि वह मुझे कार दिलवाएगा।
तो टी-शर्ट की इन 5,000 दुकानों में से मैडेलिन किसमें काम करती है?
वैसे, दुकान का नाम चेस्ट कैंडी है, तो शायद हम एक आलीशान दुकान ढूँढ रहे हैं।
तुम क्या कर रहे हो?
इसकी चिंता मत करो। यह बस पुलिस कार्रवाई का हिस्सा है।
वह रही।
चेस्ट कैंडी
- पीछे पार्क करोगी? - हाँ।
तुम कभी चेस्ट कैंडी आई थी?
- नहीं। - ठीक है।
- पर मैं इससे परिचित हूँ। - समझ गया।
तो जैसा कि मैंने समझाया था, बस तैयार रहना क्योंकि वह भाग जाती है।
कौन भाग जाती है? पता है क्या?
- मुझे बात करने दो। - सच में?
पूरे समय? ठीक है।
ए, मैडेलिन।
चिंता मत करो। मैं बस चाहती थी... ठीक है।
लो, भाग गई।
अरे, धत्!
उनकी नई पार्टनरशिप की ख़ातिर, यह कहना ज़रूरी था...
मैंने कहा था कि वह भाग जाती है।
बैड मंकी
ऐसा क्यों है कि मुझे देखते ही हर बार तुम भाग जाती हो?
क्योंकि तुम एक पुलिसवाले हो।
दरअसल, वह नहीं है।
वैसे, अभी नहीं हूँ, पर मेरे पास अब भी मौका है।
देखो, मेरा आपराधिक रिकॉर्ड है
और लोग सवाल पूछ रहे हैं कि फ़िनी और मुझे वे पैसे कहाँ से मिले।
मैं कोई ड्रग डीलर वगैरह नहीं हूँ।
मेरा मतलब, मैंने केटामिन और एक्सटेसी ज़रूर बेचा था, पर कभी हेरोइन नहीं बेचा।
यह "सेसमी स्ट्रीट" का कोई अजीब एपिसोड जैसा लगने लगा है।
मुझे नहीं लगता कि तुम कोई ड्रग डीलर हो,
पर मुझे यह ज़रूर लगता है कि तुम और तुम्हारा बॉयफ़्रेंड किसी बुरे काम में फँसे थे।
- यह लो। - बहुत-बहुत धन्यवाद, श्री पेस्टॉव।
मैंने तुम्हारे लिए ब्लैक मँगवाई, क्योंकि तुम्हारा दावा है कि तुम्हें ब्लैक ही पसंद है।
हाँ।
देखेंगे।
हमें अकेला छोड़ोगे?
यह मेरी दुकान है।
ठीक है।
रूसी इतनी सुंदर भाषा है न?
ख़ैर, मैडेलिन, मैं अपने एक पुराने दोस्त, कीथ फ़िट्ज़पैट्रिक से मिलने गया था।
वह उस नाव का कैप्टन है जिसमें फ़िनी काम कर रहा था जब उनके कांटे में वह हाथ फँसा था।
मैं बस जानना चाहता था कि क्या उस दिन तुम्हारा बॉयफ़्रेंड ही कांटा डाल रहा था।
और अंदाज़ा लगाओ कि कीथ ने क्या कहा।
"मैंने इतना शानदार फ़्राइड श्रिम्प कभी नहीं खाया।"
वैसे, इसका ज़िम्मेदार मैं हूँ क्योंकि मैंने उसे पार्किंग लॉट में
बेहद कड़क गांजा फुँका दिया था जो मेरे दोस्त मिगेल ने मुझे दिया था।
उसे ट्रेनरेक कहते हैं, पर मैं मुद्दे से भटक रहा हूँ।
पर फिर उसने कहा...
फ़िनी ही उस दिन कांटा डाल रहा था,
जो कि हैरतअंगेज़ था क्योंकि उस कमबख़्त से
कोई भी काम करवाना बेहद कठिन था, समझे?
- एक लोगे? - नहीं, मुझे नहीं खाना।
दस डॉलर की शर्त कि वे चूहे के मल से भरे हैं।
जब मेरे डैड छोटे थे, तब वह किसी भद्दे फ़िशिंग चार्टर पर काम करते थे।
कैप्टन उनसे जमी हुई मार्लिन मछली खरीदवाते थे
ताकि वह पर्यटकों को विश्वास दिला सके कि उन्होंने कुछ पकड़ा है।
वह मरी हुई मछली को कांटे में लगाकर
पर्यटकों को उसे खींचने देते थे और फिर बिंगो!
पर्यटकों को लगता था कि उन्होंने बड़ी मछली पकड़ी। समझी।
मैं बस सोच रहा था
कि क्या फ़िनी इंसानी हाथ का इस्तेमाल करके ऐसा घोटाला कर सकता है?
यैंसी ने हाल ही में सीखा था कि अगर आप एक सेकंड के लिए भी चुप रह सकते हैं,
तो कभी-कभी सच अपने आप सामने आ जाता है।
मैंने उसे यह करने को मना किया था, पर उसने कहा कि यह बड़ी बात नहीं है।
वह बस एक मज़ाक था।
और इतने सारे पैसे मिले थे। तीन हज़ार।
तुम्हें पता है कि उसे वह हाथ किसने दिया था?
मेरा अंदाज़ा है कि छोटे कद और सुनहरे बालों वाली एक महिला ने।
- उसने कहा था कि किसी आदमी ने दिया था। - हद है।
और वह हाथ जिस कूलर में आया था, मैं अपनी शिफ़्ट बियर उसी में रखती हूँ।
मिडवेस्ट मोबाइल मेडिकल। वह निक स्ट्रिपलिंग की कंपनी है।
- कौन निक? - वह पीड़ित।
- जिसका वह हाथ था। - पीड़ित का?
एक मिनट रुको।
तुम्हें लगता है कि जिसने भी उस निक की हत्या की, शायद उसी ने फ़िनी की भी हत्या की?
तुम्हें लगता है कि उसका अगला शिकार मैं हो सकती हूँ?
नहीं। अगर उसे लगता कि तुम्हें कुछ पता है, तो तुम अब तक मर चुकी होती।
सच में?
क्या हुआ? यही सच्चाई है। मैंने सच कहा है।
पता है क्या? बस अपनी सुरक्षा के लिए,
शायद यह बेहतर होगा कि तुम कुछ दिनों के लिए शहर छोड़ दो।
मैं कहाँ जाऊँ? मेरे पास पैसे नहीं हैं।
मुझे दूसरी नौकरी नहीं मिलेगी।
तुम्हारे पास यह वाली ही मुश्किल से है।
हमें अकेला छोड़ने के लिए धन्यवाद, कमीने।
वह हमेशा मेरी जासूसी करता रहता है।
वह यह स्वीकार नहीं करेगा, पर मुझे पता है कि उसका रूसी गिरोह के साथ संबंध है।
फ़िनी और मैं शादी करने वाले थे।
मैंने उसे वे पैसे दिखाते फिरने को मना किया था।
मैं उस कमीने से प्यार करती थी, पर वह कोई होशियार "एल्विन आइंस्टाइन" नहीं था।
- एल्बर्ट... - चुप रहो। चुप रहो।
ए, पता है क्या? क्या तुम्हें कमीशन मिलता है?
क्यों न हम इसे एक शर्ट दिलवाएँ?
"वैजिटैरियन," अम, कैसा रहेगा?
- दो के लिए 20 डॉलर। - ठीक है, ठीक है।
क्या तुम्हारे पास "विश्वास नहीं होता मैं इसके लिए मान गया" है?
मुझे वह शर्ट चाहिए।
ज़िंदा बतख़
शहर के उस पार, नेविल के घर लौटने का समय हो गया था।
धन्यवाद।
ए।
उस आदमी को संभालने के लिए धन्यवाद।
अपने भाई या बहन की पीठ में चाकू घोंपने के बजाय
उसकी मदद करना ऐसा ही दिखता है।
शायद मैं तुम्हारी मदद ही कर रही हूँ। तुम एक ही जगह फँसे हुए हो, नेविल।
रोज़ाना मछलियाँ पकड़ते हो और अपने दोस्तों के साथ शराब पीते रहते हो।
शायद अब तुम अपनी ज़िंदगी शुरू करोगे।
कृपया। तुम्हें बस यह जगह ठीक करवाने के लिए पैसे चाहिए थे।
कम से कम, मैं कुछ तो करने की कोशिश कर रही हूँ।
सबसे बुरा यह था कि नेविल को पता था कि समारा सही कह रही थी।
अलविदा, बहना।
ए, बेवकूफ़।
तुम यह लिए बिना जाओगे?
और बस इसी तरह, अपनी बहन के साथ नेविल का पुनर्मिलन ख़त्म हुआ।
समाराज़ आइलैंड बिस्ट्रो
यह लड़का भी।
फ़्लाइट से घर लौटने में बस 45 मिनट लगते थे।
पर अक्सर न आने के लिए दोषी महसूस करने के लिए यह काफ़ी समय था।
हमारा परिवार तुम्हारा बेहद आभारी है।
यह जेम्स को याद करने के लिए है।
उसे ऊपर जाने हेतु मदद करने के लिए धन्यवाद।
यह मेरे लिए सम्मान की बात थी।
हाँ, पक्का डैड हमेशा के लिए जीते
अगर तुम आकर मेरी माँ के पैसे नहीं लेती।
ड्रेया।
मैं उसके लिए माफ़ी चाहती हूँ।
मुझे तुम्हारे लिए खेद है।
मैं तुमसे अंतिम संस्कार पर मिलूँगी।
उस लड़की को लगता है कि वह तुमसे ऐसे बात कर सकती है?
बुरा-भला मत बोलिए, या-या।
उसने अपने डैडी को खोया है।
अपमान।
और केवल वही नहीं करती है।
यह पूरी पीढ़ी करती है।
आपको लगता है कि इसका उनके फ़ोनों से कोई लेना-देना है?
मुझे यह ज़रूर लगता है।
रुको। क्या तुम मेरा मज़ाक उड़ा रही हो?
थोड़ा सा, या-या।
बात बस यह है कि आप पहले ही यह हज़ारों बार कह चुकी हैं।
शौचालय में वे जो कुछ भी पढ़ सकते हैं, उसके अलावा जानने के लिए...
"उसके अलावा जानने के लिए हमेशा बहुत कुछ होता है।"
तुम्हें मैं मज़ाकिया लगती हूँ या तुम बस मुझ पर हँस रही हो?
क्या दोनों कारण नहीं हो सकते?
आपको पता है कि आप मुझसे प्यार करती हैं।
घर पहुँचने के बाद, अपना दिमाग़ ठंडा करने के लिए नेविल मछली पकड़ने जाना चाहता था।
इकलौती समस्या यह थी कि पिछली बार जब वह समंदर में गया था, उसने थोड़ी पी ली थी
और अब उसे याद नहीं था कि उसने अपनी नाव कहाँ छोड़ी थी।
तुम अपनी नाव ढूँढ रहे हो?
मैंने उसे खोल दिया।
क्या मतलब खोल दिया?
दरअसल, वह मेरी संपत्ति में थी, इसलिए मैंने उसे खोल दिया।
अब वह समंदर में ख़ुश होकर कहीं तैर रही है।
वह पानी में थी।
तुम समंदर के मालिक नहीं हो।
मेरी बात सुनो, मैं तुम्हें यहाँ से निकलने के लिए तीन सेकंड देता हूँ।
एक...
दो।
वहाँ मायामी में,
यैंसी और रोज़ा शहर के ठीक बाहर एक नीरस ऑफ़िस पार्क की ओर चले।
जो मिडवेस्ट मोबाइल मेडिकल का ऑफ़िस हुआ करता था।
ठीक है। तो, टाई क्यों?
इससे मैं लगभग फ़ेडरल ऑफ़िसर जैसा दिखता हूँ
और मुझे लगता है कि जिसने भी फ़िनी को वह हाथ दिया था, वह यहाँ काम करता है।
यह अभी भी सही नहीं बँधी है।
तो रुको, तुम्हें लगता है उस बॉयफ़्रेंड, क्रिस्टोफ़र ने दिया था?
मेरा मतलब, यह एक पुरानी कहानी है।
पति ऑफ़िस की क्रिसमस पार्टी में पत्नी को आमंत्रित करता है।
वहाँ ओपन बार और मिसलटो होता है।
अगले ही पल, अह-ओह,
पत्नी ऑफ़िस के हॉट टब में सहकर्मी क्रिस्टोफ़र के साथ सेक्स करती है।
ठीक है, तो ऑफ़िस में हॉट टब है?
मुझे थोड़ा नमक-मिर्च लगाना पसंद है। क्या कहती हो?
- मुझे... मैं ठीक कर दूँ? - कृपया।
यह काफ़ी बेहतर है।
हो गया। बढ़िया है।
- माफ़ करना। - हाँ।
- मुझे बस एक सेकंड दो। - उठा लो। हाँ।
बॉनी, या मैं तुम्हें प्लोवर बुलाऊँ?
- कोई भी बुला सकते हो। दोनों मेरे नाम हैं। - तुम कहाँ हो?
अगर मैं न बताऊँ, तो यह हम दोनों के लिए सुरक्षित है।
तुम्हारी ड्रिंक।
- धन्यवाद, रिकी। - तुम्हारा स्वागत है।
रिकी? वहाँ कोई रिकी है? रिकी को फ़ोन दे सकती हो?
अगर मैंने दिया भी, एंड्रू, तो भी वह नहीं बताएगा।
रिकी अच्छे लोगों में से एक है।
मुझे ख़ुशी है कि तुम्हें कोई मिला।
मेरा मतलब, वह ख़ास सुनाई पड़ता है, बॉनी।
वैसे, ओक्लाहोमा के महान राज्य से एक ऑफ़िसर तुम्हें ढूँढ रही है।
मुझे पता है, अतः मैं अपना पता बताने से हिचकिचा रही हूँ।
मेरा मतलब, "अतः" कौन कहता है?
- तुम ठीक हो? - बस गुज़ारा कर रही हूँ।
- धन्यवाद। - हाँ।
वैसे, मैंने कभी सोचा नहीं था कि मैं किसी यौन अपराधी को डेट करूँगा।
मेरा मतलब, तुम्हारे छात्रों में से एक, सच में?
कृपया कोडी को पीड़ित मत दिखाओ।
उसे 18 साल का होने में बस तीन महीने बचे थे और उसे मुझसे ज़्यादा पोज़िशन पता थे।
किसी को चोट नहीं लगी।
तुम्हें यह नहीं पता।
शायद उसे अपने सभी दोस्तों को हाई-फ़ाइव करके कंधे पर चोट लगी हो।
हे भग...
ख़ैर, यह ग़लत है।
जो भी हो, तुम्हें ख़ुद को या किसी नाबालिग को उस स्थिति में नहीं डालना चाहिए था।
मुझे जाना होगा।
- मेरी माँ। - हाँ।
- लगता है वह काफ़ी सेक्स करती है। - तुम काफ़ी मुँहफट हो।
- चलो। जल्दी करो। - इससे मदद नहीं हो रही है।
फ़ोन पर वह मेरी पूर्व-गर्लफ़्रेंड थी, पर हमारा रिश्ता काफ़ी पहले टूट चुका था।
कुछ दिन पहले ही।
मुझे परवाह नहीं है।
सच में? यह सुनकर थोड़ा बुरा लगा।
लगता है निक जल्दबाज़ी में ऑफ़िस बंद कर रहा था।
- हैलो? - अरे, तुम यहाँ हो।
मैं एजेंट यैंसी हूँ।
मुझे लगा था कि तुम फ़ेडरल ऑफ़िसरों ने इस जगह की जाँच पूरी कर ली थी।
हाँ, बस एक बार और तलाशी लेनी है, डॉनल्ड।
बस यह जाँच पूरी तरह ख़त्म करनी है।
ज़रूर। शायद बीमा की धोखाधड़ी में यह ज़रूरी है।
मुझे बताओ... अगर तुम्हें ऐतराज़ न हो... तुमने बाल कहाँ कटवाए? काफ़ी अच्छे दिख रहे हो।
मेरी माँ काटती है।
- तुम फ़ेडरल ऑफ़िसर जैसे लगते हो। - धन्यवाद।
मैंने फ़ेडरल ऑफ़िसर बनने के लिए आवेदन किया था।
- पर अस्वीकार कर दिया गया। - ऑ, डॉनल्ड।
डॉनल्ड, मेरी तरफ़ देखो। जब मैं तुम्हें देखता हूँ, तो एक ही चीज़ दिखती है।
- फ़ेडरल ऑफ़िसर। - धन्यवाद।
मुझे महसूस तो नहीं होता, पर सुनकर ख़ुशी हुई।
कोई समझौता मत करना, डॉनल्ड।
मुझे परवाह नहीं कि तुम्हारे सौतेले पिता ने क्या कहा था, समझे?
- मुझे तुम पर गर्व है। - धन्यवाद।
तुमने मुझे प्रेरित कर दिया।
ए, अपनी आकांक्षाएँ हासिल करने की कोशिश जारी रखो।
- मुझे उस टाई पर शक़ नहीं करना चाहिए था। - हाँ।
वैसे, अगर हमारा नया दोस्त अपने काम में थोड़ा भी अच्छा है,
तो वह ध्यान देगा कि पार्किंग लॉट में खड़ी इकलौती कार तुम्हारी स्पोर्टी एसयूवी है
और समझ जाएगा कि हम फ़ेडरल ऑफ़िसर नहीं हैं।
इसलिए, चलो जल्दी करें।
देखो अगर कुछ भी ऐसा मिलता है जिस पर "क्रिस्टोफ़र" नाम लिखा हो
या कोई फ़ोल्डर जिस पर "हत्या" लिखा हो। कुछ भी।
रोज़ा ने ध्यान देने की कोशिश की, पर उसे अब भी एक चीज़ परेशान कर रही थी।
सुनो, मुझे एक बात बताओ।
तुम असली नाम जाने बिना एक महिला के साथ रिश्ता कैसे बना सकते हो?
तुमने कहा था कि तुम्हें परवाह नहीं है, पर तुम इस बारे में काफ़ी सोच रही हो।
- इसलिए मुझे थोड़ा बेहतर महसूस हुआ क्योंकि... - मुझे सच में परवाह नहीं है।
शायद थोड़ी सी है। बस अंदाज़ा लगा रहा हूँ।
मुझे बिल्कुल परवाह नहीं है। बिल्कुल नहीं है।
हमारे दोनों हीरो की क़िस्मत ख़राब थी
क्योंकि डॉनल्ड अपने काम में सच में थोड़ा अच्छा था।
मिडवेस्ट मोबाइल मेडिकल
दूसरी ओर, नेविल को
पक्का यक़ीन नहीं था कि जिस महिला को उसने पैसे दिए थे,
वह अपने काम में ज़रा सी भी अच्छी थी।
मेरे शाप का क्या हुआ?
क्रिस्टोफ़र ने अभी-अभी मुझ पर गोली चलाई।
मुझे तुम्हें और पैसे देने हैं? किस लिए?
तुम्हें यह सही समय लगता है?
जेम्स वेन्डेल के जीवन का जश्न मनाते हुए
हम बाद में बात कर सकते हैं या कभी नहीं करेंगे।
फैसला तुम्हारा है।
बाद में करेंगे।
हमेशा की तरह, या-या का ध्यान उस अपमान पर गया और उसने बाद के लिए अपने दिल में दफ़न कर लिया।
अपने पेड़ पर जाओ।
नेविल और ड्रिग्स को वहाँ इंतज़ार करने से ऐतराज़ नहीं था
जिसे लोग ग्रेवयार्ड हाउस बुलाते थे।
ड्रिग्स को अंतिम संस्कार पसंद थे।
उसे ज़्यादातर लोग पसंद नहीं थे इसलिए उसे फ़र्क नहीं पड़ता था जब वे मरते थे।
और नेविल, वैसे, उसके पसंदीदा लोगों में से एक यहाँ रहती थी।
यह डरावना चेहरा क्यों बनाया है?
नेविल।
वह नहीं।
तुम उस बेवकूफ़ से क्यों बात कर रही हो?
वह।
डॉनी, मुझे एक बात बताओ।
तुम्हें लगता है कि ड्रैगन क्वीन का जादू काम करता भी है?
मैं महसूस कर सकती हूँ कि वह काम कर रहा है।
तुमने गर्लफ़्रेंड बना ली, हाँ?
ए, टैनी।
नेविल, मुझसे बात मत करो।
- तुम्हारी दोस्त है? - हमने कुछ समय साथ बिताया था।
ए, मेरे पास घर नहीं है।
क्या मैं आज रात को यहाँ रह सकता हूँ?
लुलु, अंदर जाकर नेविल के लिए एक गिलास पानी लेकर आओ।
धन्यवाद, लुलु।
अपनी किसी घटिया वैश्या के यहाँ क्यों नहीं रहते?
उन सबने मना कर दिया।
मैं तुम्हारे अंकल चार्ल्स के साथ रहूँगा। वह मुझे पसंद करता है।
हाँ, आमतौर पर मैं शादीशुदा महिलाओं से दूर रहता हूँ, पर बॉनी स्मार्ट, अनुभवी थी।
वह रोमांचक था।
वह बच्चे का शोषण करने वाली पागल भी थी।
मैंने रोमांचक कहा था।
इसमें क्रिस्टोफ़र तो नहीं लिखा है,
पर मुझे कुछ पुराने नुस्खे और कुछ 849 यानी मेडिकल सर्टीफ़िकेट मिले हैं।
इन सभी में एक ही डॉक्टर का नाम लिखा है।
"इज़रियल ओ'पील।" इतना बेकार नाम नक़ली नहीं हो सकता।
यैंसी इस सफलता से उत्साहित था,
पर उसके पास जश्न मनाने का समय नहीं था।
हद है।
उन लोगों से अंतिम संस्कार पर मिला था। वे फ़ेडरल ऑफ़िसर हैं। हमें जाना चाहिए।
और मैं डॉनल्ड को प्रेरित करने के लिए तुम्हें दोषी मानती हूँ।
मैं यह दोबारा करूँगा।
होम ऑफ़ द सुपर रोली
रोज़ा ग़लत नहीं थी।
बेशक डॉनल्ड अपने हेअरकट को लेकर आश्वस्त महसूस कर रहा था।
चलो।
ए, दोस्त।
वाह। उसे "दोस्त" बुलाया जाना पसंद नहीं है।
- हाँ, बेशक पसंद नहीं है। - ठीक है।
मैं चारा बनकर पहले भागूँगा।
मैं दूसरी दिशा में भागूँगा। तुम दीवार फाँदना, ठीक है?
- बढ़िया है। - तुम तुरंत मान गई, हँ?
यह बढ़िया योजना है।
तुम भी चारा बन सकती हो।
- नहीं, मुझे तुम्हारा तरीका पसंद है। - ठीक है।
जाओ!
पर यैंसी ने यह नहीं सोचा था
कि वह कुत्ता और रोज़ा, दोनों ही उससे ज़्यादा फुर्तीले थे।
नहीं!
ए, मायामी-डेड में ओ'पील नामक एक ही मेडिकल डॉक्टर है जिसके पास लाइसेंस है।
- नक़्शे के अनुसार हम पास ही हैं। - तुम्हारा पिछवाड़ा कैसा है?
ठीक नहीं है।
पर तुम्हारे बीच वाले तौलिए ने ख़ून निकलना लगभग रोक दिया है।
बढ़िया है।
मैं यह इलाक़ा जानता हूँ।
तुम नीले दरवाज़े वाले उस भद्दे घर के सामने गाड़ी रोकोगी?
- क्या? - यहीं, यहीं, बिल्कुल यहीं।
ठीक है।
तुम क्या...
तुम क्या करने वाले...
हैलो? मुझे कुछ सवाल पूछने हैं।
यह उस कमीने डिटेक्टिव, जॉनी मेन्डेज़ का घर है।
यह कहानी बाद में सुनाऊँगा।
जब भी यहाँ से गुज़रता हूँ, मैं यह करने की कोशिश करता हूँ।
हे भगवान। यह आदमी भी।
छोटी जीत।
चलो चलें।
अरे, हाँ। बैठने से काफ़ी दर्द होता है।
हमें जाना चाहिए। हमने अभी-अभी सच में एक अपराध किया।
- यह एक जुर्म है। - हमने?
जॉनी मेन्डेज़ एक बुरा पुलिसवाला था।
कोई उसे पसंद नहीं करता था।
शैतानी-आँखों वाली वह बिल्ली भी नहीं, जिसे वह इतना प्यार करता था।
दरअसल जॉनी की वजह से ही
यैंसी अब मायामी में पुलिस ऑफ़िसर नहीं था।
शायद इसलिए यैंसी को शहर वापस लौटकर थोड़े डिटेक्टिव वाले काम करके
ख़ुशी मिल रही थी।
डॉ. ओ'पील?
हैलो?
कौन है?
इंस्पेक्टर यैंसी। कुछ सवाल पूछने हैं।
अरे, धत्।
हाँ, हाँ। हाँ, हाँ, हाँ। ठीक है, ठीक है, ठीक है।
आ रहा हूँ।
- ए, कैसे हो? - ए, कैसे हो?
हाँ। अंदर आओ।
- कृपया। - समय क्या हुआ है?
दरअसल बाथरोब पहनने का समय, अभी-अभी ख़त्म हुआ है, तो तुम अब भी ठीक हो।
ठीक है।
तुम्हारे पिछवाड़े से ख़ून निकल रहा है।
हाँ। हाँ।
यह होता है।
श्री ओ’पील, मैं निक स्ट्रिपलिंग के बारे में कुछ सवाल पूछना चाहूँगा।
हाँ, यह काफ़ी मज़ेदार नाम है, इज़रियल ओ’पील।
- यह नाम कैसे पड़ा? - तो तुम अपने सवाल पहले पूछ लो।
मैं इज़ी के नाम से जाना जाता हूँ।
मेरी माँ यहूदी थी। उन्होंने मेरे डैड को छोड़कर एक आयरिश आदमी से शादी की, इसलिए इज़रियल ओ’पील।
- समझे? - ब्रॉडवे के नाटक जैसा सुनाई पड़ता है।
यह एक पूरी गाथा है।
सुनो, निक मर चुका है,
इसलिए मुझे किसी भी सवाल का जवाब देने से ऐतराज़ नहीं है, पर मुझे काफ़ी प्रतिरक्षा चाहिए।
सामान्य मात्रा में प्रतिरक्षा के बारे में क्या ख़याल है?
नहीं, मुझे काफ़ी प्रतिरक्षा चाहिए।
- वैसे, वह तुम्हें प्रतिरक्षा नहीं दे सकता है। - वह सही कह रही है।
वे फ़ूड इंस्पेक्टर को यह अधिकार नहीं देते हैं।
क्या?
अगर मैं तुम्हारी जगह होता, तो इस बारे में चिंता न करता। बस उस कॉकटेल के मज़े लो।
- तुम सर्जन हुआ करते थे न? - हाँ।
मेरा पेशा इतना अच्छा चल रहा था।
फ़्लोरिडा में 99 प्रतिशत लोगों को हिप रिप्लेसमेंट की ज़रूरत होती थी।
पर अब यह मेडिकल बोर्ड... वे कमबख़्त फ़ासीवादी कमीने कहीं के।
अनौपचारिक तौर पर कह रहा हूँ, किसी को बता न देना।
पर मैं मादक द्रव्यों के सेवन की कुछ समस्याओं से जूझ रहा हूँ।
- मुझे तो पता ही नहीं चला। - भाड़ में जाओ।
तुम गंभीर हो?
मैंने सोचा नहीं था कि मैं ऐसी ज़िंदगी जीयूँगा।
मैं तुमसे वही कहूँगा जो मैंने अपने दोस्त, डॉनल्ड से कही थी।
अपनी आकांक्षाएँ हासिल करने की कोशिश जारी रखो।
कमीना।
क्यों न हम बीमे की धोखाधड़ी के बारे में बात करें?
क्या मिडवेस्ट मोबाइल मेडिकल कभी असली मरीज़ों का इलाज करता था?
नहीं। यह एक क्लासिक मनगढ़न्त-रोगी घोटाला है।
हमने मेडिकेयर को उन उपकरणों के लिए बिल भेजे जिनकी कभी डिलीवरी ही नहीं हुई।
सुपर रोलीज़ वगैरह।
और हमने जिन वरिष्ठ नागरिकों के परिचय पत्र चुराए, उन्हें कभी पता भी नहीं चला
क्योंकि चेक सीधे सरकार से हमारे पास आते थे।
निक तुम्हें कितने पैसे देता था?
स्कूटर के एक नुस्ख़े के लिए हज़ार डॉलर।
- कभी-कभी ज़्यादा देता था, अगर महीना अच्छा जाता था। - मुझे एक बात बताओ।
क्या तुम्हें लगता है कि निक और ईव एक अच्छी जोड़ी थे?
मेरा मतलब, तुम्हें लगता है कि ईव का कोई नाजायज़ रिश्ता था?
नहीं, वे एक-दूसरे से सच में प्यार करते थे।
सच कहूँ तो, कभी-कभी कुछ ज़्यादा ही करते थे। वे एक-दूसरे से चिपके रहते थे।
घूमने जाने के लिए संपर्क करें : क्रिस्टोफ़र ग्रनयन
खुलेआम इज़हार करते थे, समझी? छी। वे जीभ निकालकर चूमते थे।
जब तुम्हें उनकी जीभें दिखती हों, समझी? तुम किसी और की जीभ नहीं देखना चाहोगी।
कभी-कभी यह करते हुए ईव सीधे मेरी आँखों में देखती थी।
मैं काफ़ी बेचैन हो जाता था। मानो वह दबदबा बना रही थी।
क्या तुम एक लेना चाहोगी...
नहीं। धन्यवाद।
बाद के लिए एक ले लो।
- नहीं चाहिए। - ठीक है। मैं ले लेता हूँ। चियर्स।
देखो, अंत में... चलो शांत हो जाएँ।
चलो यह सवाल-जवाब ख़त्म करें। चलो एक-दूसरे से सच कहें, ठीक है?
किसी को कोई क्षति नहीं पहुँची।
पता नहीं। मैंने सुना है कि हत्या से क्षति होती है।
हत्या? तुम क्या बोल रहे हो?
- निक डूबकर मरा था। - शायद।
पर इस लड़के ने बस मछली के कांटे में कटा हुआ हाथ
फँसाने के लिए कुछ पैसे लिए थे।
यह लड़का मर गया?
दिल में गोली मारी गई, तो, हाँ।
मैं अब और बात नहीं करना चाहता।
मैं... मैं सोने... मैं सोने जा रहा हूँ।
जो कि शानदार विचार है क्योंकि तुम्हें नींद से जगे लगभग 15 मिनट हो गए हैं
और सोना बेहद ज़रूरी है।
पता है मैं क्या करूँगा, श्री ओ’पील?
- इज़ी? - इज़ी।
हाँ। इज़ी, अगर तुम्हें कभी बात करने का मन करे,
तो मैं तुम्हारे लिए अपना नंबर छोड़ रहा हूँ।
ठीक है?
हाँ।
धत्।
धत्। धत्। धत्।
अंतिम संस्कार के बाद, ड्रैगन क्वीन कब्रिस्तान में धैर्यपूर्वक इंतजार करती रही।
उसे वहाँ समय बिताना पसंद था
और उसे पता था कि नेविल जल्द ही वहाँ आएगा।
संभलकर, नेविल। तुम बे-अदब थे।
मृत लोगों को बे-अदबी रास नहीं आती है।
तुम कुछ कहना चाहते हो?
माफ़ करना।
मुझसे माफ़ी मत माँगो। बेहतर होगा कि उनसे माँगो।
मैं सभी से माफ़ी चाहूँगा।
मुझे वह पसंद नहीं है।
या-या, मुझे पसंद है।
तुम्हारे परिवार का कोई सदस्य यहाँ दफ़न है?
मेरी माँ और पिताजी वहाँ पीछे दफ़न हैं।
मेरी माँ भी यहीं कहीं दफ़न है।
उनकी आत्माओं से जो हमसे प्यार करते थे, तुम्हें उनसे डरने की ज़रूरत नहीं है।
वे भला चाहती हैं।
पर, बाकी आत्माएँ, वे नहीं चाहती हैं।
मैं तुम्हारे पैसे लेकर आया हूँ।
और 500 डॉलर से चीज़ें जल्दी होंगी?
हमेशा सीधे मुद्दे पर आते हो।
मैं तुम्हारे पैसे तो ले लूँगी,
पर तुम्हारे चेहरे पर अब भी शक़ झलक रहा है।
मेरा चेहरा कभी यह छिपाने में सक्षम नहीं रहा कि मैं क्या महसूस कर रहा हूँ।
मुझे अच्छा लगा कि तुम अपनी भावनाएँ छुपा नहीं सकते।
अभी यह काफ़ी...
घबराया हुआ दिख रहा है?
मैं विश्वास करना चाहता हूँ कि तुम वह कर सकती हो जो तुम कहती हो।
क्या यह काफ़ी नहीं है?
काफ़ी होना ही होगा।
नहीं।
- तुमने उन्हें भड़का दिया। - तुम विश्वास करना चाहते हो?
उसे समझाओ कि आस्था क्यों मायने रखती है।
बिना आस्था के जादू काम नहीं करता है।
तो फिर मैं आस्था ढूँढ लूँगा।
मैं वादा करता हूँ।
यह या-या के लिए काफ़ी नहीं है।
तुम्हें साबित करना होगा।
कैसे?
त्याग करके।
बस पैसे नहीं, कुछ ऐसा त्याग करके जो तुम्हारे लिए मायने रखता हो।
जो भी मेरे लिए मायने रखता था, वह सब पहले ही मुझसे छीना जा चुका है।
सब नहीं।
ड्रिग्स? वह एक कमीना है।
उसे बस ग़लत समझा जाता है।
और फिर नेविल ने एक फैसला लिया
जिसके कारण ड्रिग्स ज़िंदगी भर उससे नाराज़ रहेगा।
ठीक है।
यह तुम्हारा हुआ।
अब मुझे मेरा घर वापस दिलाओ।
इससे पहले कि वह अपना मन बदल लें, बेहतर होगा कि तुम चले जाओ।
उसने कहा कि जिस लड़के को मैंने हाथ दिया था, वह मर चुका है।
यह क्या हो रहा है, ईव?
मर गया? वाह। अगर यह सच है, तो यह बेहद दुःख की बात है।
- तो तुम्हें पता नहीं था? - नहीं।
तुम क्या कह रहे हो?
क्या वह ओवरडोज़ से मारा गया? उस लड़के को देखकर लगा था कि वह ड्रग्स लेता है।
मैं ड्रग्स लेता हूँ!
सच में? बस मज़ाक कर रही हूँ।
उसकी गोली मारकर हत्या हुई, ईव।
अब, यह डरावना है।
इस देश में, बंदूकें बहुत बड़ी समस्या है, ख़ासकर फ़्लोरिडा में।
मुझे डर लग रहा है। मुझे बहुत डर लग रहा है।
इज़ी, मेरी बात सुनो।
गहरी साँस लो। शांत होने की कोशिश करो।
नहीं, मुझे पैनिक अटैक आ रहा है।
- सब ठीक हो जाएगा। - मुझे बैठना होगा।
गहरी साँसें। मुझे सुनाई देनी चाहिए।
मुँह से छोड़ो। अंदर से गहरी साँस लो।
- तुम ठीक हो? - हाँ।
मेरी बात सुनो।
दरअसल मुझे पता है कि तुमने किस आदमी से बात की।
उसका नाम यैंसी है।
वह कमबख़्त असली पुलिसवाला भी नहीं है।
मुझे पता है। वह फ़ूड इंस्पेक्टर है। यह फ़ूड इंस्पेक्टर क्या होता है?
इसलिए फ़िक्र मत करो, समझे?
पता है तुम्हें क्या चाहिए?
ईव?
धत्। हे भगवान, मेरा दम घुटने ही वाला था।
मुझे चबाना याद रखना होगा।
तुम्हें फलों के जूस पीने और धूप में थोड़ी मौज-मस्ती करने की ज़रूरत है।
तुम्हें एन्ड्रोस आना होगा। मैं तुम्हारे लिए प्लेन भेज दूँगी।
तुम्हें पता है कि मुझे वह जगह बेहद पसंद है।
- वह इतनी शांतिमय है। - कृपया आओ, समझे?
तुम यहाँ काफ़ी संतुष्ट महसूस करोगे। यहाँ खुले-आम ऑक्सी ड्रग मिलता है।
पता है मैं क्या करूँगी?
मैं वह ख़ुद हर रात को मिंट की तरह तुम्हारे तकिए पर रखूँगी।
ठीक है, मैं इस बारे में सोचूँगा।
आओ, ठीक है?
ईव ने एक सेकंड के लिए उसे सच में बेहतर महसूस करवाया।
मुझे तुमसे बेहद प्यार है। मुझे सूचना देते रहना...
पर केवल एक सेकंड के लिए।
वह हमारा क्रिस्टोफ़र है, है न?
तुमने यह वहाँ से लिया? मेरा मतलब, यह सबूत चुराना नहीं है?
अरे, चलो भी, यह एक ब्रोशर है। वे लेने के लिए बनाए जाते हैं।
मैं अभी पुलिस ऑफ़िसर नहीं हूँ
वरना मैं बस शायद क्रिस्टोफ़र ग्रनयन के अतीत के बारे में थोड़ी छानबीन करता,
पर मुझे इस केस पर काम करने की अनुमति नहीं है,
तो यह ऐसा है मानो, मैं क्या करूँ?
ठीक है। मैं कल छानबीन करूँगी।
- तुम शानदार हो। - पता है क्या?
- उन हड्डी के टुकड़ों की डीएनए रिपोर्ट आ गई। - हमारे हड्डी के टुकड़ों की।
हैरानी की बात नहीं है। स्ट्रिपलिंग के हाथ से मेल खाते हैं।
तुम्हें पता है इसका क्या मतलब है, रोज़ा?
- क्या? - इसका मतलब है कि हम सही दिशा में जा रहे हैं।
यह रोमांचक है।
देखना। मुझे मेरी पुरानी नौकरी वापस मिल जाएगी,
शायद यह आइस क्रीम ख़त्म होने से पहले ही।
शायद नहीं।
तुम्हें क्या हो गया है?
मुझे भूख लगी है।
मैं अपनी नई नौकरी से इतना परेशान हो गया हूँ कि मैं खा भी नहीं पा रहा।
तुम्हारा काम कैसा चल रहा है?
लाशों से कुछ देर दूर रहना अच्छा लग रहा है।
और तुमने फ़ोरेंसिक पैथोलॉजी का दिलकश पेशा क्यों चुना?
पता नहीं। जो भी हो। यह मेरा काम है, समझे?
किसे हर दिन अपने काम में मज़ा आता है?
जग्लरों को। आइस क्रीम चखने वालों को। गेम शो के होस्ट मज़े करते हैं।
दिन में पीने वाले, पीते-पीते शाम हो जाने से पहले।
शायद पेस्ट्री की दुकान में काम करने वाले मज़े करते हैं।
शुरुआत में, वहाँ काफ़ी लंबे समय तक काम करने से पहले।
तुमने कभी कुछ और करने के बारे में सोचा है?
ठीक है, सच में।
तुम ऐसा बर्ताव क्यों कर रहो हो मानो यह डेट हो?
मैं क्या कर रहा हूँ?
- मैं ऐसा बर्ताव नहीं कर रहा हूँ। - सच में?
- तुम गंभीर हो? - ये इधर-उधर की बातें क्यों?
मेरा मतलब, मुझे जानने की ये कोशिशें। तुमने... तुमने मेरे लिए आइस क्रीम खरीदी।
मैं तुम्हें बता दूँ कि मेरा पूर्व-पार्टनर, रोहेलियो और मैं
काम पर अच्छा दिन बिताने के बाद हमेशा आइस क्रीम खाने जाते थे।
अरे, चलो भी। यह बिल्कुल झूठ है।
रोज़ा, मैं तुम्हें किसी दिन ग़लत साबित करने को बेताब हूँ।
अब पक्का तुम कल मेरे साथ नहीं चलना चाहोगी?
क्योंकि अगर तुम आई, तो मैं तुमसे
ब्लैक कॉफ़ी के एक बड़े कप के साथ मिलूँगा जो तुम्हें बेहद पसंद है।
ठीक है। ठीक है?
- मुझे ब्लैक कॉफ़ी पसंद नहीं है। - क्या?
मैं क्रीम और दो चम्मच चीनी के साथ लेती हूँ
और मैंने तुम्हें यह नहीं बताया क्योंकि मैं तुम्हें सही साबित नहीं करना चाहती थी।
मुझे पता है।
यह उससे भी बेहतर महसूस हुआ जितना उसने सोचा था।
...एक बार फिर सप्ताहांत की जानकारी, धूप और बहुत उमस रहेगी।
मैं हूँ हैदर विथ द वैदर और यह थी मौसम की जानकारी।
मेरी बहन उसका मेकअप करती है और उसका कहना है कि वह कमीनी है।
इसलिए कभी अपने हीरो से मत मिलो।
तो...
अपने पिछवाड़े का ख़याल रखना।
हाँ, तुम भी अपने पिछवाड़े का ख़याल रखना।
हम दोनों अपने पिछवाड़ों का ख़याल रखेंगे।
यैंसी के विपरीत, नेविल बस चाहता था कि वह दिन बीत जाए।
चार्ल्स।
तुम घर पर हो? मुझे सोने के लिए जगह चाहिए।
चार्ल्स! चार्ल्स! यह मैं हूँ! एह, यह मैं हूँ।
हे भगवान। तुम्हें क्या हुआ?
एग बस किराए का गुंडा है।
असली समस्या तो क्रिस्टोफ़र है।
तट के पास की संपत्ति हथिया रहा है,
लोगों को बेचने के लिए धमका रहा है, स्थानीय कर्मचारियों को रिश्वत दे रहा है।
सब कुछ अवैध है।
शायद मैं ड्रैगन क्वीन के शाप की थोड़ी मदद कर सकता हूँ।
पक्का अगर मैं उसके ऑफ़िस में ढूँढूँ, तो उसके ख़िलाफ़ कुछ मिल जाएगा।
ये लोग ख़तरनाक हैं। बेवकूफ़ी मत करो।
मैं बेवकूफ़ी नहीं करूँगा।
यह बंदूक काम करती है?
एक बेवकूफ़ ही यह सवाल पूछेगा।
मुझे वह स्मॉल होप बे के पास गोता लगाते समय मिली थी।
पर मैंने उसे अच्छी तरह साफ़ किया।
एक एहसान करो।
तुम जो भी बेवकूफ़ी करने के बारे में सोच रहे हो, उस बारे में थोड़ा विचार कर लो।
फिर सोकर उठने के बाद, थोड़ा और विचार करो।
तुम काफ़ी सोचने को कह रहे हो, चार्ल्स।
ठीक है। देखो, इसलिए मैं तुम्हें यहाँ रात को लाना चाह रहा था।
पानी पर पड़ रही चांदनी को देखो।
- यह ख़ूबसूरत है। - ज़रूर। पर बोनफ़िश कैसी है?
वैसे, मैंने आठ-पाउंड की मछली पकड़ी थी, तो मुझे नहीं पता तुम कितनी बड़ी पकड़ोगे।
ए, हैलो।
क्या वह हमारा संभावित नया पड़ोसी है?
- हैलो। - चलो तुम दोनों को होटल छोड़ आऊँ।
- हैलो, मैं बार्ब हूँ। - ए, बार्ब।
- मेरे पति, बज़्ज़। - हे भगवान। तुम दोनों को देखो।
- चलो होटल चलें... - खुली शादी?
मज़ाक कर रहा हूँ। सच में।
वह सही कह रहा है।
- यहाँ मछली पकड़ना बेहद शानदार है। - हाँ।
- पर जंगली कुत्ते, वे अलग ही कहानी हैं। - मैंने कहा था, बज़्ज़।
- क्या? - जंगली कुत्ते?
- हाँ। - यहाँ?
नहीं। उसकी बात मत सुनो। मैंने यहाँ कभी जंगली कुत्ते नहीं देखे।
यही तो समस्या है।
तुम्हें वे तब तक नहीं दिखेंगे जब तक वे झपट्टा न मारें।
- वैसे... - यह हम वयस्कों के लिए
ज़्यादा चिंता का विषय नहीं है, पर इस इलाक़े के कई बच्चों के लिए यह एक गंभीर समस्या है।
- वैसे... - वह स्टेटसन लड़की, सच में,
मेरा मतलब, वह बच गई, पर...
पर उसका चेहरा पूरी तरह बिगड़ गया है।
तुम... यह...
पता है क्या? यह देखो।
अगर तुम देखो, तो तुम्हें अब भी दाँत के निशान दिखेंगे। तुमने देखा?
- देखा क्या हुआ? - ठीक है।
वाह।
मुझे नहीं लगता कि कोई संक्रमण है। पर हमें कल पता चल जाएगा।
हमारी बिल्लियों का क्या?
अरे। वैसे, कुत्तों को बिल्लियाँ बेहद पसंद हैं।
दरअसल, वही उनके भोजन का मुख्य स्रोत है,
छोटे पालतू जानवर।
पर ख़ैर, तुम लोगों से मिलकर बेहद ख़ुशी हुई।
तुम्हारी शाम अच्छी बीते।
और एक एहसान करना, सुरक्षित रहना।
हाँ। अच्छी जानकारी दी।
यैंसी को ख़ुद पर गर्व महसूस हुआ।
पर उसे इसका मज़ा लेने के लिए ज़्यादा समय नहीं मिला।
हाँ, भागो, डरपोक कहीं के!
इसके लिए माफ़ी चाहूँगा, दोस्तों।
इस इलाक़े में कुछ नशेड़ी हैं।
दरअसल मुझे उनके लिए अफ़सोस होता है। मैं कुछ को खाना खिलाता हूँ, पर उसे नहीं।
- यहाँ ड्रग्स की काफ़ी समस्या है। - ठीक है! बढ़िया है!
जब वह नशे में होता है, तब उसे पता नहीं होता कि वह किसके घर में जा रहा है।
- कार में बैठो। - मेरे पास काफ़ी सारा गांजा है।
ड्रग्स छुड़ाने के लिए मैं उसे गांजे की लत लगाने की कोशिश करता हूँ।
तुम्हारी रात बढ़िया बीते।
अगली सुबह, नेविल चार्ल्स को गालियाँ दे रहा था
क्योंकि वह सो नहीं पाया था।
पर वह अब भी सोच रहा था।
अभी ठंडी बियर पीने का समय नहीं हुआ था,
इसलिए नेविल ने वह दूसरी चीज़ की जिससे उसे फैसला लेने में मदद मिलती थी।
वह सोच रहा था कि क्या वह इकलौता है जो दिमाग़ शांत करने के लिए मछली पकड़ता है।
बिंगो। ठीक है।
मैडेलिन
क्या हुआ, मैडेलिन?
देखो, पता नहीं तुमने मुझे डरा दिया या मेरा गांजा ख़राब है,
पर मुझे लग रहा है कि कोई मेरा पीछा कर रहा है।
ठीक है, मुझे नहीं लगता कि कोई तुम्हारा पीछा कर रहा है।
- बढ़िया है। बहुत-बहुत धन्यवाद। तुमने यह सुलझा दिया। - ठीक है, ठीक है। मैं तुम्हें कुछ सिखाता हूँ।
मैं चाहता हूँ कि तुम आस-पास देखो और सारे चेहरे याद करने की कोशिश करो।
कोई भी ख़ास विशेषता ढूँढो।
चश्मे, बड़ी दाढ़ी, बॉलर।
- रुको, बॉलर क्या होता है? - हैट।
तो फिर बस "हैट" कहो। हे भगवान।
ठीक है। हैट। ख़ुश हो?
यह करने के बाद,
मैं चाहता हूँ कि तुम कोने पर मुड़ो।
ठीक है। मैं मुड़ गई।
अब, वापस वहाँ भागकर जाओ जहाँ से तुम आई।
तेज़ी से। भागो! तेज़, तेज़। भागो, भागो, भागो, भागो, भागो।
- ठीक है। - अब मैं चाहता हूँ कि तुम सारे चेहरों को स्कैन करो।
कोई तुम्हारी तरफ़ देख रहा है? तुम्हारी तरफ़ न देखने की पूरी कोशिश कर रहा है?
नहीं। नहीं, किसी ने ध्यान भी नहीं दिया।
तो फिर कोई तुम्हारा पीछा नहीं कर रहा है।
बेहतर महसूस हुआ?
हाँ। हाँ। दरअसल, सच में हुआ।
बढ़िया है, क्योंकि यह सच में असली तरीका है
और कुछ ऐसा नहीं जो मैंने अभी-अभी ईजाद किया।
सच में?
- पर अब जब मैंने कह दिया है... मेरी बात सुनो। - तुम इतने कमीने हो।
अब जब मैंने कह दिया है, यह बुरी योजना नहीं है।
- भाड़ में जाओ। - मैं बस चाहता हूँ कि तुम सलामत रहो।
ठीक है, अलविदा।
कमीना।
कहा जाता है कि तनावपूर्ण परिस्थितियाँ हमारी असलियत उजागर करती हैं।
और मैडेलिन के पास पैसे नहीं थे।
दूसरी ओर, इज़ी नेक-दिल था।
एंड्रू यैंसी
उसे सही काम किए काफ़ी अरसा हो गया था,
इसलिए यह फैसला लेने में उसे थोड़ा समय लगा।
मेबी : ओ’पील
मैं बात करने को तैयार हूँ। आज दोपहर को आओगे?
लोग मछली पकड़ने भी नहीं देते।
तो यह सुनो।
मैंने उसे शहर और राज्य, दोनों के डाटाबेसों में ढूँढा।
इस क्रिस्टोफ़र ग्रनयन का
न कोई रिकॉर्ड है,
न कोई आख़िरी ज्ञात पता, न लाइसेंस, कुछ नहीं है।
ऐसा है मानो इस आदमी का कोई वजूद ही नहीं है।
फ़्लोरिडा में कई संदिग्ध लोग घूम रहे हैं जिनका कोई वजूद नहीं है।
- तो, मैं उसे कैसे ढूँढूँ? - मत ढूँढो।
पता है क्या? तुम अभी उस पास्तेलितो के हक़दार नहीं हो।
चलो भी।
ठीक है। मैं तुम्हें एक और मौका दूँगी।
एक पुलिसवाला था जो यहाँ काम करता था। उसका नाम यैंसी है। तुम्हें पता है वह कौन है?
हाँ, अच्छा आदमी है। क्यों? तुम उसे डेट तो नहीं कर रही?
- नहीं। नहीं। - अच्छा है।
वह कमबख़्त मुसीबत है। मानव लंगर है।
वह अपने साथ सबको ले डूबता है।
- पर अच्छा आदमी है? - बढ़िया आदमी है।
मुझे वह दो, रोज़ा। मैंने आज सुबह अपनी डायबिटीज़ की दवा ली थी।
चलो भी। मुझे थोड़ा प्यार दिखाओ, हँ?
हमेशा की तरह,
यैंसी इससे अनजान था कि कितने लोगों को उसमें दिलचस्पी थी।
स्टोनीज़ क्रैब शैक कीज़ में सबसे बेहतरीन कोंच चाउडर!
वह सनी से मिलने और आख़िरकार वह कार लेने में काफ़ी व्यस्त था जो उसे देने का वादा किया गया था।
देखा मैं चाबियाँ फेंकने में कितना माहिर हूँ?
तुम सच में इसका जवाब सुनने का इंतज़ार कर रहे हो?
यह कैसी भद्दी कार है?
मैं इस बचकानी कार में नहीं घूमूँगा।
तुम क्या कह रहे हो?
केबीबी ने 2016 में इस ख़ास कार को नंबर एक छोटी कार का दर्जा दिया था।
देख रहे हो मैं कितना लंबा हूँ?
मैं फ़्लोरिडा में हूँ जहाँ गर्मी है। मुझे उसमें सिकुड़कर बैठना होगा।
यह अलमारी में रहने जैसा होगा।
एसी काम करता है।
और वेंट और तुम्हारे चेहरे की दूरी काफ़ी कम होगी।
फिर से उसका चेहरा खिल उठा था।
ज़िंदगी भर के लिए एक और दुश्मन।
मैंने अभी-अभी इस जगह को बंद करवाया था।
इतनी जल्दी दोबारा कैसे खुल गई?
किसे पता? किसी ने एहसान किया होगा। रिश्वत दी होगी।
तुम क्या कर सकते हो?
यह लगभग उस शून्य जैसा महसूस होता है
जिसमें पुलिस विभाग प्रवेश कर सकता है।
सलाह के लिए धन्यवाद।
तो, ए, उस हाथ वाले केस का क्या हुआ?
केस बंद हो गया। शुक्र है।
उसे आधिकारिक रूप से आकस्मिक मृत्यु घोषित किया गया है।
बेटी, केटलिन ने कल ही अपनी स्वीकृति दी।
अच्छा है।
मैं जाकर हमारे लिए एक टेबल बुक करता हूँ।
चाउडर ज़रूर लेना। वह रसेट आलू और पुराने कंडोम इस्तेमाल करता है।
सच में? तुम जूड़ा रखकर मुझे ऊँगली दिखा रहे हो?
हाँ। ए, मैंने यह स्वास्थ्य कोड कारणों से रखा है।
तुम्हारा रेस्टोरेंट कमबख़्त चूहों से भरा है। एक बिल्ली क्यों नहीं रखते?
हाँ, मेरे पास पहले से ही है।
- फ़्रैंसिस। वह प्यारी है। - हाँ, तो फिर एक शेर खरीद लो।
फ़्लोरिडा में शेर नहीं मिलते हैं, बेवकूफ़।
इस पर एक डॉक्यूमेंटरी है, बेवकूफ़।
तुम परेशान लगते हो।
बस थोड़ा सा।
- ईव ने उसकी हत्या की, रो। - शायद।
पर केस बंद हो गया है। उसने बस यही लिखा।
यह कमबख़्त चीज़।
कोई भी कभी परवाह नहीं करेगा कि बीमा कंपनियों के साथ
धोखाधड़ी करने वाले एक ठग के साथ वही हुआ जिसका वह हक़दार था।
तुम थोड़ी-बहुत जाँच कर रहे हो, है न?
हाँ, क्योंकि मुझे अनुमति है।
पता है क्यों? क्योंकि मैं एक पुलिसवाला हूँ।
तुम फ़ूड इंस्पेक्टर हो।
इस पर काम करना बंद करो।
यैंसी हमेशा रो की बात सुनने की कोशिश करता था, पर कभी सफल नहीं हुआ।
- ए, इंस्पेक्टर। अंदर आओ। - ए।
- यह सही समय है? ज़रूर। - हाँ, अंदर आओ।
मैं तुम्हें फ़ोन करने ही वाली थी।
- मैंने फैसला किया कि मैं बस... - पता है क्या?
तुम जो कहने वाली हो, वह सुनने के लिए मैं इतना उत्साहित हूँ
कि मैं दरअसल पहले अपनी बात कहूँगा,
क्योंकि वरना मैं बस ध्यान केंद्रित नहीं कर पाऊँगा।
तुम सही थी, केटलिन।
ईव ने तुम्हारे डैड की हत्या की।
मुझे पता है कि शायद इससे थोड़ी समस्या हो सकती है चूँकि तुमने उन्हें मृत घोषित करने में मदद की।
पक्का तुमने यह इसलिए किया क्योंकि ईव ने
तुम्हें उस बीमा राशि का हिस्सा देने का वादा किया।
- अब मैं सुनूँगा। बोलो। - देखो।
सच्चाई यह है कि डैड की नाव दुर्घटनाग्रस्त हुई थी और वह डूब गए थे।
मुझे बस दोष डालने के लिए कोई चाहिए था।
मैं काफ़ी प्रार्थना कर चुकी हूँ। अब मैंने यह स्वीकार कर लिया है।
मेरा मतलब, बेशक तुम मुझसे ज़्यादा बाइबिल जानती हो।
मुझे हमेशा से लगता था कि किसी की हत्या करना
और उनके टुकड़े-टुकड़े करना पाप है,
पर, पता नहीं, मैं कभी चर्च गया ही नहीं हूँ।
तुम क्या कह रहे हो?
मुझे उनके बाथटब में तुम्हारे डैड के हाथ की हड्डी के टुकड़े मिले, केटलिन।
मुझे पता है कि तुम्हारी अपने डैड के साथ अनबन थी।
और पक्का कभी-न-कभी तुमने सोचा होगा
कि शायद किसी दिन तुम दोनों सुलह कर लोगे।
पर ईव ने तुमसे वह मौका छीन लिया।
उम्मीद है कि यह इस लायक था।
केटलिन इसकी आदी थी कि लोग उसकी ख़ामियाँ बताएँ।
पर इस बार यह जितना चुभा था, वह उसकी आदी नहीं थी।
ये सारे धूर्त लोग यैंसी को बेहद नाराज़ कर रहे थे।
उसे बस उम्मीद थी कि इज़ी से बात करके यह पूरा मसला आख़िरकार ख़त्म हो जाएगा।
आपने अभी-अभी किसी को देखा?
केवल तुम्हें देखा।
बढ़िया है। मैं जाता हूँ।
यैंसी को पता था कि उसे रोज़ा को इसमें शामिल नहीं करना चाहिए,
पर फिर भी उसने उसे फ़ोन करने की कोशिश की।
ठीक है। तो उसकी उम्र थोड़ी ज़्यादा है,
पर फिर, मेरी उम्र के पुरुषों के साथ मेरी क़िस्मत अच्छी नहीं रही है।
वह बहुत ज़्यादा बोलता है और उसकी पूर्व-गर्लफ़्रेंड यौन अपराधी है।
तो, यह भी है।
पर वह लंबा है। मुझे लंबे पुरुष पसंद हैं।
पता नहीं। तुम क्या कहती हो?
मुझे लगता है कि तुम्हें तुरंत सेक्स करने की ज़रूरत है।
सुनो। विश्वास होता है कि आज हैदर काम पर नहीं आई है?
मौसम सच में उसकी ज़िंदगी है।
उम्मीद है कि वह कमीनी मर चुकी है।
हैदर की कोई ख़बर?
नहीं। उम्मीद है कि वह ठीक है।
मुझे भी।
तुम अविश्वसनीय हो। तुमने ऐसा क्यों कहा?
ए, तुम फ़ोन नहीं उठा रही थी।
यो। यह वही है जिसके साथ तुम सेक्स करने वाली हो?
मैं तुम्हें बाद में फ़ोन करूँगी।
मैं तुम्हारा आंकलन कर रही थी।
मैंने अभी तक तय नहीं किया कि तुम्हें अपनी ज़िंदगी में
शामिल करना मेरे लिए मानसिक रूप से स्वस्थ होगा या नहीं।
वैसे, इसका जवाब शायद ना है।
- ओ’पील मर चुका है। - क्या?
हाँ। साथ ही मैं अपनी कार में कूदकर बैठा।
वैसे, मुझे एक कार मिल गई है। बेहद शानदार है। काफ़ी उच्च मान्यता दी गई है।
पर मेरे पिछवाड़े पर लगी चोट फिर से ताज़ा हो गई।
- मुझे दिखाओ। - केवल इसलिए क्योंकि तुम एक पेशेवर हो।
मैंने तुम्हें डॉक्टर को दिखाने को कहा था।
मैंने सोचा कि डक्ट टेप से सब ठीक हो जाता है।
टेबल पर लेटो। मैं टाँके लगा देती हूँ।
ठीक है।
मैं इस पर लेटूँ, चूँकि वह सज्जन उस पर लेटा है?
यह मज़ाक पसंद नहीं आया? यह मुर्दाघर जैसा लगता है।
मैं बाहर चला जाता हूँ। मज़ाक कर रहा हूँ।
तो उस बॉयफ़्रेंड, क्रिस्टोफ़र ने स्ट्रिपलिंग की हत्या की
जब ईव अन्यत्र उपस्थिति के सबूत के साथ बाहर गई हुई थी।
और मुझे जो ब्रोशर मिला था, वह ओ’पील को उन दोनों से जोड़ता है।
पर ओ’पील को क्यों मारा?
किसी को इसे दुर्घटना का रूप देने के लिए
मृत आदमी का हाथ काटना था और ओ’पील एक सर्जन था।
तुम सच में स्मार्ट हो।
मैं यह सोचना चाहूँगा कि अगर थोड़ा और समय मिलता,
तो शायद मुझे भी यह सूझता, पर...
क्या तुम यह सच में पहले कर चुकी हो?
किसी ज़िंदा आदमी के साथ नहीं, इसलिए स्थिर रहो।
हाँ, यह गाड़ी चलाना सीखने वाले छात्र जैसा है। बुरा मत मानना।
तुम्हें झेलना भी आसान नहीं है, मेरे दोस्त।
नहीं, बस उस सुई से दर्द हो रहा है, मतलब, जब वह अंदर जाती है, मैं उसे महसूस कर सकता हूँ।
- ऐसे? - हाँ!
बिल्कुल ऐसे ही।
चलो भी। फ़ोन उठाओ।
फ़ोन उठाओ।
आई ईट ऐस
दुर्भाग्यवश, जब मैडेलिन हल्की अश्लील टी-शर्ट बनाने के लिए देर तक रुकती थी,
तब उसे अपना भद्दा संगीत सुनना पसंद था।
यह उसका ध्यान केंद्रित करने का तरीका था।
अजीब डिटेक्टिव बंदा
हद है।
क्या हुआ?
पहले वह लड़का, फ़िनी और अब ओ’पील?
मुझे लगता है कि क्रिस्टोफ़र सारे गवाह मिटा रहा है।
मैडेलिन इकलौती दूसरी इंसान है जिसे इस बारे में कुछ भी पता है
और आज सुबह उसे लगा था कि कोई उसका पीछा कर रहा है।
अब वह अपना फ़ोन नहीं उठा रही है।
तो फिर हमें चलना चाहिए।
तुम्हारा काम पूरा हो गया?
लगभग।
अब हो गया।
ठीक है।
उस कुत्ते की अनुपस्थिति से, क्रिस्टोफ़र के ऑफ़िस में घुसने का
नेविल का फैसला कम डरावना हो गया था।
बेचारा जानवर मानसिक रूप से इतना क्षतिग्रस्त हो गया था कि अब वह काम नहीं कर सकता था।
यही होता है जब एक बंदर आप पर हमला करता है।
हैलो, दोस्त।
तुमसे दोबारा मिलकर ख़ुशी हुई।
पक्का वह ठीक होगी। उसका नाम क्या है?
मैडेलिन। हम अब भी काफ़ी दूर हैं।
मैं बस तुम्हें उसके अपार्टमेंट में देखने को कह रहा हूँ।
शायद एक नज़र वहाँ भी डालो जहाँ वह काम करती है।
मैं यह नहीं कर सकता।
मॉन्टे ने आज रात को पाएया बनाया था और, जैसा कि तुम जानते हो, पाएया खाने से मुझे नींद आती है।
वह शायद ठीक ही होगी।
मैं बस अंदाज़ा लगा रहा हूँ।
जानते हो इतने सालों में तुम्हारे कितने अंदाज़े सही हुए हैं?
इसका जवाब मैं देता हूँ।
एक भी नहीं। एक भी नहीं।
हाँ। वैसे, अगर इस बार सही हुआ तो?
तुम हमेशा यही कहते हो। शुभरात्रि, यैंसी।
चलो भी। तुम देख रहे हो यहाँ क्या हो रहा है।
तुम इस द्वीप को बर्बाद कर दोगे।
क्या तुम्हें किसी भी चीज़ की परवाह नहीं है?
पगार मिलने की परवाह है।
तो, तुम्हें चोट पहुँचाने का समय आ गया है।
वह चीज़ काम भी करती है?
पता नहीं। पता करना चाहोगे?
तो फिर जाओ।
पर बस यह जान लो कि यह तुम्हारे लिए ठीक नहीं होगा।
देखेंगे।
यह चार्ल्स के लिए था।
और आमतौर पर अब हम मौसम की जानकारी के लिए
हैदर विथ द वैदर के पास जाते, पर ज़ाहिर तौर पर आज मैं जानकारी दूँगा।
यह मायामी है।
ईव ने किसी को नहीं बताया था कि वह मायामी में है, इसलिए उसे किसी मेहमान के आने की उम्मीद नहीं थी।
हैलो, जान। यह कितना अच्छा सरप्राइज़ है।
हमें बात करनी होगी।
तुमने अभी-अभी मेरी पसंदीदा रात का वर्णन किया। आ जाओ।
अंदर आओ।
आओ। बैठो। बैठो। आराम से बैठो।
मैं यह नहीं कर सकती। ध... मैं यह नहीं कर सकती।
क्या? तुम क्या नहीं कर सकती, जान?
तुमने मेरे डैड की हत्या की, ईव।
जान।
हम इस पर बात कर चुके हैं।
क्यों न मैं हमारे लिए ड्रिंक बनाऊँ और फिर हम इस पर चर्चा करेंगे?
- मैंने पीना छोड़ दिया है। - ठीक है, तो फिर मैं तुम्हारे लिए बियर लाती हूँ।
- तुम बस यहीं रुको और मैं अभी आई। - रुको।
ठीक है।
मेरे हाथ ऊपर हैं।
मैं तुम्हारा अपमान नहीं कर रही हूँ, पर शायद पहली बार
मैंने तुम्हें दस सेकंड से ज़्यादा देर चुप रहते देखा है।
मैडेलिन घबराई हुई थी जब उसने फ़ोन किया था और मैंने उसे गंभीरता से नहीं लिया था,
पर मैं बस नहीं चाहता कि उसे चोट पहुँचे।
रोज़ा को न चाहते हुए भी उस पर दया आई।
वे दोनों काफ़ी मौतें देख चुके थे।
और वे एक बेहद सरल सच जान चुके थे।
कि चाहे आप कितनी ही उम्मीद करें कि कोई सलामत रहे,
इससे कोई फ़र्क नहीं पड़ता है।
तुम यहाँ क्या कर रहे हो?
वैसे, यह बढ़िया सवाल है।
हम यहाँ इसलिए हैं क्योंकि हमें लगा
कि इसकी हल्की सी संभावना है कि तुम्हारी हत्या हो सकती है।
यैंसी। यह क्या है? क्या हो रहा है?
ग़लतफ़हमी थी। बस ग़लत अंदाज़ा लगा लिया। यह मेरी ग़लती है।
पर यह काफ़ी मायने रखता है कि तुम आए और तुम सादे कपड़ों में शानदार दिख रहे हो।
रोज़ा। यह रोहेलियो है, मेरा पूर्व-पार्टनर।
- हैलो। - हैलो।
तुम बहुत बुरे हो।
तुम सकारात्मक चीज़ पर ध्यान क्यों नहीं देते? आज रात को यहाँ किसी की हत्या नहीं हुई।
पता है क्या? बेहतर होगा कि तुम मुझे आइस क्रीम खिलाओ।
मैंने कहा था।
अलविदा, मैडेलिन। ख़ुशी है कि तुम मरी नहीं।
मुझे बस यह चाहिए कि तुम एक बार यह स्वीकार कर लो।
बस कह दो, ईव।
कृपया, कह दो कि तुमने मेरे डैड की हत्या की।
बंदूक की नोक पर,
ज़्यादातर लोग सब उगल देते हैं।
पर ईव को पता था कि वह सलामत रहेगी।
मैं कभी नहीं कहूँगी कि मैंने तुम्हारे डैड की हत्या की
क्योंकि मैंने सच में नहीं की।
डैड?
ए, जान।
उप-शीर्षक अनुवादक : मून कलिता